Qozogʻiston — Niderlandiya munosabatlari. Qozogʻiston — Niderlandiya munosabatlari — Qozogʻiston va Niderlandiya oʻrtasidagi ikki tomonlama munosabatlar. Niderlandiyaning Nur-Sultonda elchixonasi, Gaagada Qozogʻistonning elchixonasi mavjud. Iqtisodiy aloqalar. Ikki mamlakat oʻrtasida qishloq xoʻjaligi, neft, kimyo va mashinasozlik sohalarida sezilarli savdo mavjud. Niderlandiya Qozogʻistonga toʻgʻridan-toʻgʻri xorijiy investitsiyalar manbai hisoblanadi. 1991-yildan 2019-yilgacha Niderandiyadan Qozogʻistonga 90,4 milliard dollar toʻgʻridan-toʻgʻri xorijiy investitsiya yoʻnaltirilgan. Niderlandiyalik kompaniyalar 2019-yilda Qozogʻiston iqtisodiyotiga 7,3 milliard dollar sarmoya kiritdilar, bu oʻsha yili jami xorijiy investitsiyalarning 30,2 foizini tashkil qildi va Markaziy Osiyo mamlakatlaridagi eng yirik investorlar boʻlib qoldi. 2002-yilda imzolangan ikki tomonlama investitsiya shartnomasi toʻgʻridan-toʻgʻri xorijiy investitsiyalar va savdoni ragʻbatlantirish uchun tegishli investitsiyalar va kapitalga nisbatan adolatli va xolis munosabatlarni belgilaydi. Davlat tashriflari. 2015-yilda Niderlandiya Bosh vaziri Mark Rutte Nursulton Nazarboyev bilan Nur-Sulton shahrida uchrashdi va Yevropa Ittifoqi bilan Qozogʻiston oʻrtasida kengaytirilgan sheriklik va hamkorlik toʻgʻrisidagi bitimni tasdiqladi.